Víkingar naumlega úr leik í Borgunarbikarnum Fjölmargir áhorfendur á Ólafsvíkurvelli í gær fengu mikið fyrir peninginn þegar Víkingar tóku á móti Fram í 16 - liða úrslitum Borgunarbikarsins . Leikurinn bauð upp á hörkuspennu og ágætis fótbolta á köflum . Fram hefur verið á mikilli siglingu undanfarið og skorað talsvert . Víkingar gáfu þeim lítið ráðrúm til þess en þó tókst Almari Ormarssyni að koma gestunum yfir á 29. mínútu . Hólmbert Aron Friðjónsson Frammari fékk boltann úti á hægri kanti upp úr klafsi þar sem heimamenn vildu fá brot . Hann sendi boltann á Lennon sem lék áfram og stakk boltanum í gegn á Almarr sem kláraði færið vel , við litla gleði heimamanna innan vallar sem utan . Framarar voru sterkari í byrjun seinni hálfleiks og voru þá klaufar að bæta ekki marki við og bæta stöðuna . Fátt markvert gerðist síðan fyrr en á 70. mínútu að Tomasz Luba stakk inn fyrir vörnina á Fannar Hilmarsson sem kláraði færið mjög vel , vippaði boltanum yfir Ögmund í markinu . Fyrsta mark Víkings í töluverðan tíma og leikurinn orðinn jafn , 1 : 1 . Heimamenn fengu aukið sjálfstraust og sóttu nokkuð stíft að marki gestanna . Næst því að skora komst Guðmundur Magnússon sem átti flottan skalla eftir hornspyrnu en Ögmundur markvörður varði vel með því að slá boltann yfir markið . Komið var því í framlengingu sem var bragðdauf og lítið að gerast . Grípa þurfti því til vítaspyrnukeppni sem var í dramatískara lagi . Víkingurinn Damir byrjuðu á því að misnota víti en það kom ekki að sök þar sem Einar Hjörleifsson vítabaninn í marki Víkinga varði frá Hauki Baldvinssyni . Aðrir skoruðu í spyrnunum fimm og því þurfti bráðabana . Þar brást Alfreð Már Hjaltalín bogalistin en Frammarinn Alan Lowing , skoraði þannig að Frammarar komust naumlega í 8 - liða úrslitin með lokatölurnar 5 : 6 . Víkingar geta hinsvegar einbeitt sér að deildarkeppninni og þar mæta þeir næst KR-ingum í Frostaskjóli .